Paralakhemundi ACFO Death Case: 'ସୌମ୍ୟଙ୍କ ଅନ୍ୟ ଝିଅ ସହ ସମ୍ପର୍କ ଥିଲା, ଥରେ ଫୋନ୍ରେ କଥା ହେବାବେଳେ ଧରାପଡ଼ିଥିଲେ'\nLast updated: 20 July 2021, 10:01 AM IST\nଉଦଳାଃ ACF ସୌମ୍ୟରଞ୍ଜନ ମହାପାତ୍ର ମୃତ୍ୟୁ ମାମଲାରେ ନୂଆ ମୋଡ଼ ଆସିଛି। ସ୍ୱାମୀଙ୍କ ପରକୀୟା ପ୍ରୀତି ନେଇ ଅଭିଯୋଗ ଆଣିବା ସହ ଗଣମାଧ୍ୟମ ସମ୍ମୁଖରେ ମୁହଁ ଖୋଲିଛନ୍ତି ସୌମ୍ୟଙ୍କ ପତ୍ନୀ ବିଦ୍ୟାଭାରତୀ। ସୌମ୍ୟଙ୍କର ଝିଅଙ୍କ ସହ ସମ୍ପର୍କ ଥିଲା ବୋଲି ପତ୍ନୀ କହିଛନ୍ତି। ସୌମ୍ୟ ଝିଅଙ୍କୁ I LOVE YOU ମେସେଜ୍ ପଠାଉଥିଲେ। ଏ ସମ୍ପର୍କରେ ସେ ଜାଣିବା ପରେ ସୌମ୍ୟ ମୋବାଇଲ ପାସୱାର୍ଡ ବଦଳାଇ ଦେଇଥିଲେ। ଏପରିକି ହ୍ୱାଟସ ଆପ୍ ଚାଟ୍ ଓ କଣ୍ଟାକ୍ଟସ୍ ଲିଷ୍ଟ ସବୁ ଡିଲିଟ୍ କରି ଦେଇଥିଲେ ବୋଲି ବିଦ୍ୟାଭାରତୀ ଅଭିଯୋଗ କରିଛନ୍ତି। ଫୋନରେ ସେ ଅନ୍ୟ ମହିଳାଙ୍କ ସହ କଥା ହୁଅନ୍ତି। ଥରେ ଫୋନ୍ରେ କଥା ହେବାବେଳେ ଧରାପଡ଼ିଥିଲେ। ବିବାହର ମାତ୍ର ୩ ମାସ ପରେ ସୌମ୍ୟଙ୍କ ଅନ୍ୟ ଝିଅଙ୍କ ସହ ସମ୍ପର୍କ ଥିବା ନେଇ ଜାଣିଥିଲେ ବୋଲି ବିଦ୍ୟାଭାରତୀ କହିଛନ୍ତି।\nACF ସୌମ୍ୟ ରଞ୍ଜନ ମହାପାତ୍ର ଓ ତାଙ୍କ ପତ୍ନୀ ବିଦ୍ୟାଭାରତୀ\nବିଦ୍ୟାଭାରତୀ କହିଛନ୍ତି, 'ଦିନେ ଏକ ଅଜଣା ନମ୍ବରରୁ ଜଣେ ଝିଅ ତାଙ୍କ ମୋବାଇଲ୍କୁ କଲ୍ କରିଥିଲେ। ଏହି ସମୟରେ ମୁଁ ତାଙ୍କ(ସୌମ୍ୟ)ପାଖରେ ବସିଥିଲି। ଫୋନ୍ କରିଥିବା ଝିଅ କହିଥିଲେ, କ'ଣ ସୌମ୍ୟ ଏତେ ଦିନ ହେଲାଣି ଫୋନ୍ କରୁନ...ମୋତେ ଭୁଲି ଗଲଣି କି ? ଏହି ଘଟଣା ପୂର୍ବରୁ ମଧ୍ୟ ମୁଁ ଦେଖିଥିଲି ସୌମ୍ୟ ଜଣଙ୍କୁ I LOVE YOU ଲେଖି ପଠାଇଥିଲେ। ଏମିତି ବହୁତ ଜିନିଷ ଦେଖି ସାରିବା ପରେ ମୁଁ ତାଙ୍କ ପାଖରୁ ସତ ଜାଣିବାକୁ ଚାହୁଁଥିଲି। କିନ୍ତୁ ମୁଁ ତାଙ୍କୁ କୌଣସି ପ୍ରକାରର କଥା କହି ନାହିଁ। ହସ୍ପିଟାଲ୍ରେ ଥିବାବେଳେ ସେ ମୋତେ 'ଆଇ ଲଭ୍ ୟୁ' କହିଥିଲେ ଓ ମୁଁ ମଧ୍ୟ ତାଙ୍କୁ 'ଆଇ ଲଭ୍ ୟୁ' କହିଥିଲି। ଯଦି ମୁଁ ତାଙ୍କ ମୋବାଇଲ ଦେଖେ ସେ ତା'ର ପାସ୍ୱାର୍ଡ ବଦଳାଇ ଦିଅନ୍ତି ଓ ଫେସ୍ବୁକ୍ ଆକାଉଣ୍ଟ ଖୋଲିଲେ ଆକାଉଣ୍ଟକୁ ସେ ଡିଲିଟ୍ କରି ଦିଅନ୍ତି। କଣ୍ଟାକ୍ସ, ହ୍ୱାଟ୍ସଆପ୍ ଚାଟ୍ ଓ କଲ୍ ହିଷ୍ଟ୍ରି ସବୁ ସେ ଡିଲିଟ୍ କରି ଦେଇଥିଲେ। ତାଙ୍କ ମୋବାଇଲ୍ ପାସ୍ୱାର୍ଡ ମୋତେ ଜଣା ନାହିଁ।\nଶ୍ୱଶୁର ଘର ଲୋକ ଆଣିଥିବା ଅଭିଯୋଗ ଉପରେ ବିଦ୍ୟାଭାରତୀ କହିଛନ୍ତି, 'ଏହା ସମ୍ପୁର୍ଣ୍ଣ ମିଥ୍ୟା। ଏଗ୍ରିମେଣ୍ଟ ସମ୍ପର୍କରେ କିଛି ଜାଣି ନାହିଁ। ବ୍ୟାଚଲର ପାର୍ଟି ପ୍ରସଙ୍ଗକୁ ମଧ୍ୟ ବିଦ୍ୟାଭାରତୀ ଅସ୍ୱୀକାର କରିଛନ୍ତି। ତାହା ବ୍ୟାଚଲର ପାର୍ଟି ନଥିଲା, ବିବାହ ପରବର୍ତ୍ତୀ ଭୋଜି ଥିଲା। କରୋନା ଯୋଗୁ ସାଙ୍ଗମାନଙ୍କୁ ବିବାହରେ ଡାକି ପାରି ନଥିଲି। ତେଣୁ ବିବାହ ପରେ ଏକ ଭୋଜି ଦେଇଥିଲି।\nଅନ୍ୟପକ୍ଷରେ ଝିଅ-ଜ୍ୱାଇଁଙ୍କ ମଧ୍ୟରେ ସମ୍ପର୍କ ଭଲ ଥିଲା ବୋଲି ବିଦ୍ୟାଭାରତୀଙ୍କ ବାପା କହିଛନ୍ତି। ଝିଅ-ଜ୍ୱାଇଁଙ୍କ ମଧ୍ୟରେ କୌଣସି ମନୋମାଳିନ୍ୟ ନଥିଲା। ଯାହାବି ମନୋମାଳିନ୍ୟ ଥିଲା ତାହା ସମାଧାନ ହୋଇଥିଲା। ଝିଅର ଶାଶୁଘର ଲୋକ ଭଲ ଏବଂ ଜ୍ୱାଇଁ ମୋର ଦେବତା ବୋଲି ବିଦ୍ୟାଭାରତୀଙ୍କ ବାପା କହିଛନ୍ତି।\nଆଜି ସୌମ୍ୟଙ୍କ ପତ୍ନୀ ବିଦ୍ୟାଭାରତୀଙ୍କ ସହ ତାଙ୍କ ବାପା, ମା'ଙ୍କୁ ପୋଲିସ ପଚରାଉଚରା କରିପାରେ। ସ୍ୱତନ୍ତ୍ର ପୋଲିସ୍ ଟିମ୍ ଉଦଳାକୁ ଯାଇ ସୌମ୍ୟଙ୍କ ମୃତ୍ୟୁ ରହସ୍ୟ ଖୋଜୁଛି। ଖଇରାରେ ସୌମ୍ୟଙ୍କ ପରିବାରକୁ ପଚରାଉଚରା ପରେ ଉଦଳାକୁ ଯାଇ ପତ୍ନୀ ବିଦ୍ୟାଭାରତୀଙ୍କ ସହ ପରିବାର ସଦସ୍ୟଙ୍କ ଠାରୁ ବୟାନ ରେକର୍ଡ କରିଛି ୬ ଜଣିଆ ପୋଲିସ ଟିମ୍।\nCrime ସରକାରୀ କ୍ୱାର୍ଟର୍ରୁ ମିଳିଲା ଲାପଟପ୍ ସହ ACF ସୌମ୍ୟରଂଜନଙ୍କ ହାତଲେଖା\n୧୫ ତାରିଖ ପରେ ମୁକ୍ତ ହୋଇଯିବି ବୋଲି ବି ଲେଖାଯାଇଛି। ଅର୍ଥାତ ଅନ୍ୟତ୍ର ବଦଳି କରିଦିଆଯିବାର ଆଭାସ ପାଇବା ପରେ ଏକଥା ଲେଖିଥିଲେ କି ସୌମ୍ୟ? ଯାହାକୁ ଜବତ କରିଛି ପୋଲିସ।\nCrime ସୌମ୍ୟରଞ୍ଜନଙ୍କ ମୃତ୍ୟୁ ଘଟଣାରେ ୫ ପ୍ରଶ୍ନର ଉତ୍ତର ଖୋଜୁଛି ପୋଲିସ୍ !\nରୋଷେୟା ମନ୍ମଥ କୁମ୍ଭଙ୍କୁ ପଚରାଉଚରା କରିଥିଲା ପୋଲିସ। କିନ୍ତୁ ତଦନ୍ତର ସ୍କାନର୍ରେ ଥିବା ଡିଏଫ୍ଓ ସଂଗ୍ରାମ କେଶରୀ ବେହେରାଙ୍କୁ ଏଯାଏଁ ପଚରାଉଚରା କରିନଥିବା କୁହାଯାଉଛି।
